చంద్రబాబు నాయుడుకు కేంద్రమంత్రి విజ్ఞప్తి - Oneindia Telugu
Published : April 26, 2018, 05:26
ఎన్డీయే నుంచి తెలుగుదేశం పార్టీ బయటకు రావడం తొందరపాటు చర్య అని, బాధాకరమని కేంద్రమంత్రి రామదాస్ అథవాలే గురువారం అన్నారు. ముఖ్యమంత్రి చంద్రబాబు నాయుడు తిరిగి ఎన్డీయేలో చేరాలని ఆయన హితవు పలికారు. లేదంటే వైయస్సార్ కాంగ్రెస్ పార్టీ అయినా చేరాలన్నారు. ఆయన గురువారం మీడియాతో మాట్లాడారు. చంద్రబాబు తిరిగి ఎన్డీయేలో చేరితే స్వాగతిస్తామని అథవాలే అన్నారు. టీడీపీ చేరకుంటే వైసీపీ చేరవచ్చునని వెల్లడించారు. అయితే ఎన్నికలకు ముందా తర్వాత అనేది వారి ఇష్టానికి వదిలేస్తున్నామని చెప్పారు.
ఆంధ్రప్రదేశ్ రాష్టానికి మరిన్ని నిధులు ఇచ్చేందుకు నరేంద్ర మోడీ నేతృత్వంలోని కేంద్రం సిద్ధంగా ఉందని అథవాలే తెలిపారు. ఏపీకి అన్యాయం చేయమని వెల్లడించారు. తాను టీడీపీ అధినేత నారా చంద్రబాబు నాయుడుకు విజ్ఞప్తి చేస్తున్నానని చెప్పారు.
2019లో తిరిగి కచ్చితంగా నరేంద్ర మోడీ మళ్లీ ప్రధానమంత్రి అవుతారని తెలిపారు. ఇలాంటి సమయంలో టీడీపీ ఎన్డీయేలో కలవడం బాగుంటుందని అభిప్రాయపడ్డారు. ఇది తన సూచన అన్నారు. లేదంటే రాష్ట్ర ప్రయోజనాల కోసం వైసీపీ అయినా చేరాలన్నారు. ఏపీకి ప్రత్యేక హోదా ఇస్తే ఇతర రాష్ట్రాలు అడుగుతాయని చెప్పారు.
chandrababu naayuduku kendramantri vignapti - Oneindia Telugu
Published : April 26, 2018, 05:26
endeeye nunchi telugudesam party bayataku ravadam tondarapaatu charya ani, badhakaramani kendramantri ramadas athavale guruvaram annaru. mukhyamantri chandrababu nayudu tirigi endeeyelo cheralani aayana hitavu palikaaru. ledante vaiyassar congress party aina cheraalannaaru. aayana guruvaram meediatho matladaru. chandrababu tirigi endeeyelo cherithe swaagatistaamani athavale annaru. tdp cherakunte vicp cheravachunani velladinchaaru. ayithe ennikalaku munda tarvaata anedi vaari ishtaniki vadilestunnamani cheppaaru.
andhrapradesh rashtaniki marinni nidhulu ichenduku narendra mody netrutvamloni kendram siddamgaa undani athavale telipaaru. epeeki anyayam cheyamani velladinchaaru. taanu tdp adhinetha nara chandrababu naayuduku vignapti chestunnanani cheppaaru.
2019loo tirigi kachitamgaa narendra mody malli pradhaanamantri avutaarani telipaaru. ilanti samayamlo tdp endeeyelo kalavadam baguntundani abhipraayapaddaaru. idhi tana suuchana annaru. ledante rashtra prayojanaala kosam vicp aina cheraalannaaru. epeeki pratyeka hoda iste itara rashtralu adugutaayani cheppaaru.